9. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ. 27/2/9328 της 26 Αυγ./4 Σεπτ.  1969 (ΦΕΚ Β΄ 556) Περί καθορισμού καταβλητέας εισφοράς εις το Ταμείον Προνοίας Ξενοδόχων δι’ εξαγοράν αναγνωριζομένης Προϋπηρεσίας Ελλήνων υπηκόων και ομογενών εξ Αιγύπτου, Β. Ηπείρου, Ρουμανίας και Ελλήνων υπηκόων εκ Τουρκίας, χρόνου και τρόπου εξοφλήσεως οφειλής κλπ. Έχοντες υπ’ όψιν: α)Τας διατάξεις της παρ.5 του άρθρ.2 του Ν.Δ. 4577/66. β)Τας διατάξεις των Ν.Δ. 4377/64, 4378/64 και 4581/66. γ)Την γνώμην του Διοικητικού Συμβουλίου του Ξενοδοχειακού Επιμελητηρίου της Ελλάδος υποβληθείσα ημίν δια της υπ’ αριθ. 116125/19.7.1969 αναφοράς του, αποφασίζομεν: 1.Η καταβλητέα προς το Ταμείον Προνοίας Ξενοδόχων εισφορά δια την εξαγοράν της εν θέματι αναγνωριζομένης προϋπηρεσίας κατ’ εφαρμογήν των διατάξεων των Ν.Δ. 4377/64 «περί ειδικών μέτρων προστασίας των εξ Αιγύπτου Ελλήνων υπηκόων και ομογενών», 4378/64, 4581/66 και του άρθρ.2 του Ν.Δ. 4577/66, καθορίζεται δι’ έκαστον μήνα αναγνωριζομένης προϋπηρεσίας, συμφώνως προς τας διατάξεις του Νόμ. 4462/65 τας ισχυούσας κατά τον χρόνον υποβολής της προς αναγνώρισιν αιτήσεως. 2.Επί προϋπηρεσίας εκφραζομένης εις έτη ή μήνας, λογίζονται, δια την εφαρμογήν της παρούσης ως πραγματοποιηθείσαι δι’ έκαστον μεν έτος 300 ημέραι εργασίας, δι’έκαστον δε μήνα 25 ημέραι εργασίας. Επί προϋπηρεσίας εκφραζομένης εις ημέρας εργασίας, λογίζεται δια την εφαρμογήν της παρούσης, ότι 25 ημέραι αποτελούν ένα μήνα εργασίας, 300 δε ημέραι έν έτος εργασίας. 3.Η εξόφλησις της προς το Ταμείον οφειλής, λόγω της κατά τας προηγουμένας παραγράφους εξαγοράς της περί ης η παρούσα προϋπηρεσίας, ενεργείται κατ’ επιλογήν του οφειλέτου είτε εφ’ άπαξ, είτε εις ισοπόσους μηνιαίας δόσεις, ο αριθμός των οποίων, οριζόμενος δια της αποφάσεως του Δ.Σ. περί αναγνωρίσεως και εξαγοράς, δεν δύναται να είναι ανώτερος των 72 του ποσού πάντως της μη Σελ. 234(α) Τεύχος 366–Σελίς 72 νιαίας δόσεως μη δυναμένου να είναι μικροτέρου του ποσού των δραχ. 100. 4.Η πρώτη των δόσεων είναι καταβλητέα εντός του μηνός του μεθεπομένου εκείνου, της κοινοποιήσεως εις τον ενδιαφερόμενον της αποφάσεως του Δ.Σ. περί αναγνωρίσεως και εξαγοράς προϋπηρεσίας. 5.Εν περιπτώσει μη εξοφλήσεως δόσεώς τινος εντός του μηνός εις ον ανάγεται αύτη, το ποσόν της μη εμπροθέσμως καταβληθείσης δόσεως επιβαρύνεται δι’ έκαστον μήνα καθυστερήσεως δια προσθέτου τέλους 3% του ποσού της δόσεως. 6.Εν περιπτώσει καθυστερήσεως καταβολής δόσεώς τινος πέραν των έξ μηνών απόλλυται η ευχέρεια αναγνωρίσεως του υπολοίπου χρόνου και δεν αναγνωρίζεται ως συντάξιμος ο χρόνος προϋπηρεσίας εις ον αναλογούσιν αι μη καταβληθείσαι δόσεις. 7.Εις περιπτώσεις καθ’ ας συντρεχουσών των προϋποθέσεων θεμελιώσεως δικαιώματος εις σύνταξιν υποβάλλεται αίτησις απονομής συντάξεως προ της ενάρξεως εξοφλήσεως ή προ της ολοσχερούς εξοφλήσεως του οφειλομένου ποσού εξαγοράς αναγνωρισθείσης προϋπηρεσίας απονέμεται υπό τους εν τη παρ.8 της παρούσης όρους η σύνταξις δια τον χρόνον από της 1ης του μηνός του επομένου εκείνου καθ’ ον εξωφλήθη το 1/4 της οφειλής, των υπολοίπων 3/4 της οφειλής εξοφλουμένων δι’ ίσων μηνιαίων δόσεων, παρακρατουμένων εκ της συντάξεως, ο αριθμός των οποίων οριζόμενος δι’ αποφάσεως του Δ.Σ. δεν δύναται να είναι ανώτερος των 72. Το ποσόν πάντως εκάστης δόσεως δεν δύναται να υπερβή το 1/4 της καταβαλλομένης μηνιαίας συντάξεως. 8.Η εφαρμογή της προηγουμένης παραγράφου χωρεί μόνον υπό τον όρον της προσκομίσεως υπό του ενδιαφερομένου υπευθύνου δηλώσεως ότι δεν κέκτηται εισόδημα εξ οιασδήποτε πηγής μείζον των δραχ. 3.000 μηνιαίως, βεβαιουμένης κατά το περιεχόμενόν της υπό της εν Ελλάδι οικείας οργανώσεως ομογενών ή απελαθέντων. Εν μη προσκομίσει δι’ οιονδήποτε λόγον τοιαύτης βεβαιώσεως η σύνταξις καταβάλλεται δια τον χρόνον από της πρώτης του μηνός του επομένου εκείνου εντός του οποίου συνετελέσθη η πλήρης εξόφλησις της οφειλής, εκτός εάν η όλη οφειλή δεν υπερβαίνη το ποσόν το αντιστοιχούν εις το σύνολον επτά μηνιαίων εισφορών της τάξεως εις ην ανήκεν ο ενδιαφερόμενος καθ’ ον χρόνον διεγράφη του μητρώου ησφαλισμένων προς συνταξιοδότησιν ή εν μη ασκήσει του επαγγέλματος εν Ελλάδι, της τάξεως βάσει της οποίας υπελογίσθη η εισφορά κα το ποσόν εξαγοράς προϋπηρεσίας. 9.Η ισχύς της παρούσης άρχεται από της 1ης του μηνός του επομένου της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 18.Ζ.δ.9 Ταμείο Πρόνοιας Ξενοδόχων 